રીલેશન ઈઝ રીક્વ્યારમેન્ટ પછી તે ગમ્મે તે સંબંધ હોય. મનુષ્ય જન્મ લીધો એટલે સંબંધ વિના જીવી શકાતું નથી. કદાચ સમાજ પહેલા સંબંધની રચના થઈ હોવી જોઈએ. દરેક સંબંધનું એક આગવું મહત્વ છે અને આ દરેક સંબંધથી જ બન્યો હશે સમાજ. આપણે ગમ્મે તેટલા સમાજથી દુર ભાગીએ કે સમાજની અવહેલના કરીએ પરંતુ સંબંધથી અલગ થઈ શકાતું નથી. સમાજનો માત્ર હિસ્સો ન બનવાથી કે સામાજિક વ્યવહારોમાં ભાગ ન લેવાથી સંબંધથી હાથપીછાડો કરી શકાતો નથી. હા, એક વાત ચોક્કસ છે સમાજની અલગ દુનિયા છે તેમ સંબંધની પણ અલગ દુનિયા છે.